open-index/open-wikipedia-markdown huggingface dataset:
KF Shkëndija

**KF Shkëndija** (makedonsk: ФК Шкендија, translit.  FK Shkendija) er en fotballklubb basert i byen Tetovo i Makedonia. For tiden så spiller klubben i den øverste makedonske førsteligaen. Deres hjemmebane er Ecolog Arena som har en publikumskapasitet på . Sesongen 2010/11 vant klubben sin første tittel i den øverste makedonske ligaen.

## Historie
KF Shkendija ble stiftet den 29. august 1979 av etniske albanere fra Tetovo. Formålet med klubben var å danne en klubb der albanere i hele Jugoslavia kunne forene seg for å støtte en klubb for albanere. Klubbens farger er rød og svart.

## Meritter
; **[[Prva Liga]]:**
* **Seriemester (5):** 2010–11, 2017–18, 2018–2019, 2020–2021, 2024–25

## Sesonger

## Supporterklubb
Supporterne til KF Shkendija kalles for Ballistët. 

## Rivalitet
Å være en klubb med albansk bakgrunn, så har KF Shkendija rivaliseringer med de fleste makedonske fotballklubber. Klubbens største rivalitet er med FK Teteks og FK Vardar. Rivaliteten mellom KF Shkendija og FK Teteks er en av de største og mest oppvarmende rivaliteter i Makedonia.

## Referanser


## Eksterne lenker
*
VM i hagleskyting 1981

**VM i hagleskyting 1981** (verdensmesterskapet i skyting) ble arrangert i San Miguel de Tucumán i Argentina i 1981.

## Medaljetabell

## Referanser
Liste over Landdagens marskalker (Galicia)

**Marskalken for Galicias landdag** var leder for denne regionale forsamlingen i Østerrike-Ungarn.

## Fotnoter


## Kilder
*
Giuseppe Crispi

**Giuseppe Crispi** (arbëreshëalbansk: Zef Krispi; født 1781, død 1859) var en italiensk filolog og biskop av arbëreshëopprinnelse. Han blir betraktet som en av de store figurene i arbëresh-samfunnene på Sicilia fra perioden. Han skrev flere verk på det albanske språket. Nevøen hans, Francesco Crispi, var Italias statsminister på slutten av det 1800-tallet.

## Tidlig liv
### Bakgrunn
Han ble født den 30 juli 1781 i Palazzo Adriano. Han studerte ved seminarene i Palermo, under Nicola Chetta. 
### Prest
Den 26. mai 1808 ble Crispi ordinert som øst-katolsk prest. Hans mest kjente verk er "*Memorie sulla lingua Albanese"*, som ble utgitt i 1831 i Palermo.
### Biskop
Han ble bispeviet den 11. juli 1836.

## Referanser
TV-året 2018

**TV-året 2018** er en oversikt over hendelser, program og avdøde TV-personligheter i 2018.

## Hendelser
## TV-begivenheter
* 10. februar: Finale i Dansk Melodi Grand Prix på DR.
* 25. februar: Spellemannprisen 2017 på NRK1
* 10. mars: Melodi Grand Prix på NRK1.
* 10. mars: Melodifestival-finale på SVT1.
* 8.–12. mai: RTP arrangerer Eurovision Song Contest i Lisboa i Portugal.
* 3. november: MGPjr på NRK1.

## TV-programmer
### Norge

### Verden

## Priser
* 25. februar: Spellemannprisen 2017 fra Oslo Konserthus.

## Dødsfall

## Referanser


## Eksterne lenker
*
GKN

**GKN plc**, tidligere **Guest, Keen and Nettlefolds**, er et britisk industrikonsern med historie tilbake til 1759 og med virksomhet i over 35 land, blant andre Norge. I Trollhättan ligger hovedkontoret for GKN’s globale forretningsområde for flymotorer, GKN Aerospace Sweden AB og i Köping ligger virksomheten for firehjulsdrift av personbiler ved GKN Driveline Köping AB. 

## Referanser


## Eksterne lenker
*
GKN Driveline Köping

**GKN Driveline Köping AB** er en fabrikk som utvikler systemer for firehjulsdrift. 

Kundene omfatter Volvo, Landrover, Ford og BMW. GKN i Köping i Västmanland har en lang historie. Foretaket ble grunnlagt i 1856 som Köpings mekaniska verkstad og startet allerede på begynnelsen av 1900-tallet med å utvikle avanserte tannhjul til girkasser. Siden 1996, da første system for firehjulsdrift ble utviklet ved bedriften, har den stått for konstruksjon og produksjon av disse. Utvikling av system for firehjulsdrift er basert på en avansert teknisk konstruksjon. Det ble realisert gjennom en høyautomatisert og effektiv produksjon. Foretaket, som fram til 2011 het Getrag All Wheel Drive AB, var eiet i 2004&ndash;2011 av tyske Getrag, amerikanske Dana og Volvo Personvagnar.

Getrag annonserte i juli 2011 at akseldivisjonen innen foretaket, som inkluderer Getrag All Wheel Drive i Köping, skulle selges til GKN. Industrikonsernet GKN, med hovedkontor i den engelske byen Redditch, har til sammen over 40&nbsp;000 ansatte ved anlegg i mer enn 30 land jorden rundt. Konsernet er virksomt innen blant annet bilindustri, metallkomponenter og flyindustri. Foruten fabrikken i Köping inngår to anlegg i USA og utviklingskontoret i Köln i konsernet. Salget ble klart i oktober 2011 etter sedvanlig granskning. Foretaket byttet navn til GKN Driveline Köping AB samme år.

## Referanser





## Eksterne lenker
*
Liste over presidentene for Den dalmatinske landdagen

**Presidenten for Den dalmatinske landdagen** var leder for denne regionale forsamlingen i Østerrike-Ungarn. Han ble utnevnt av keiseren og var samtidig formann («Landeshauptmann») for regjeringen («Landesausschusses»), som ble valgt av Landdagen.

## Litteratur
*Bucynski, Alexander: *Der dalmatinische Landtag*, i Wandruszka Adam; Urbanitsch, Peter (red.): *Die Habsburgermonarchie 1848–1918.* Band 7: Rumpler, Helmut; Urbanitsch, Peter (red.): *Verfassung und Parlamentarismus.* Teilband 2: *Die regionalen Repräsentativkörperschaften*, Verlag der Österreichischen Akademie der Wissenschaften, Wien 2000, ISBN 3-7001-2871-1
Johannes Musæus Nissen

**Johannes Musæus Nissen** (født 1. august 1820 i Melhus, død 28. januar 1893 i Trondhjem) var en norsk postmester og konservativ politiker. Han var Trondhjems ordfører fra 1874 til 1876.
__NOTOC__
## Liv og virke
### Familie
Johannes Musæus Nissen var sønn av sogneprest Peder Schjelderup Nissen og hustru Bolette Musæus. Han var av slekten Nissen fra Fredericia; oldefaren Niels Hansen Nissen kom til Trondhjem, hvor han ble en velstående kjøpmann. Farfaren, justisråd Martinius Lind Nissen, grunnla *[[Adresseavisen]]* i Trondhjem i 1767.

Navnet Nissen er et patronym som betyr «sønn av Nis»; Nis er en variant av Niels som brukes i Øst- og Sønderjylland.

Filolog og skolemann Hartvig Nissen var hans bror, og statsråd og professor i kirkehistorie Rasmus Tønder Nissen deres fetter. Faren døde året etter at gutten ble født, så Johannes ble satt i pleie hos sin søster og hennes mann, sogneprest Hans Severin Arentz på Skogn.

Johannes Musæus Nissen giftet seg i 1852 med Anne Marie Thaulow, datter av kjøpmann Christian Thaulow og hustru Lorentze Holm. Hennes brorsønn var den senere kjøpmann og ordfører Christian Thaulow.

### Karriere
Han tok artium ved Trondhjems katedralskole i 1840 og juridisk embedseksamen ved Det Kongelige Frederiks Universitet i 1846, hvorpå han ble kopist i postavdelingen i det nye Indredepartementet. Han ble byråsjef i 1857 og postmester i Trondhjem i 1860. I 1863 flyttet postverket til den nye børsbygningen på hjørnet av Kongens gate og Nordre gate. Postmesteren hadde sin embedsbolig i samme bygning. Johannes Musæus Nissen var postmester frem til sin død i 1893.

Nissen var medlem av direksjonen (styret) i Trondhjems Sparebank fra 1874 til 1893, fra 1886 som direksjonens formann, samt medlem av styret ved Trondhjems Hospital og forstanderskapet ved Trondhjems katedralskole. Han var Trondhjems varaordfører i 1873, deretter ordfører i årene 1874, 1875 og 1876.

## Utmerkelser
Johannes Musæus Nissen ble i 1882 utnevnt til ridder av St. Olavs Orden «for fortjenstfull embedsvirksomhet».

## Referanser
Netta Barzilai

**Netta Barzilai** (hebraisk: נטע ברזילי, født 1993), også kjent under artistnavnet **Netta**, er en israelsk sanger. I mai 2018 ble hun internasjonalt kjent da hun vant Eurovision Song Contest med sangen «Toy».

## Bakgrunn
Barzilai ble født i Hod HaSharon i Israel i 1993, og hun bor fremdeles i byen. Hun kommer fra en georgisk familie, og som barn flyttet hun og familien til Nigeria. Der bodde familien i fire år før de returnerte til Israel.

Før hun startet sin obligatoriske førstegangstjeneste i Israels forsvar, hadde hun et tjenesteår i Nahal og tjenestegjorde senere sammen med Det israelske marinebandet.

Etter videregående og militærtjeneste studerte elektronisk musikk ved Rimon School of Music, og i 2016 var hun med på å starte improviasjons-vokalensemblet *The Experiment* som turnerte over hele Israel. Hun hadde også hovedrollen i teateroppsetningen *Running on the Sea.*

### Eurovision Song Contest
I 2018 deltok hun i femte sesong av den israelske talentkonkurransen *HaKokhav HaBa* (norsk: *den neste stjernen*), og hun vant konkurransen i februar 2018. Gjennom seieren ble hun Israels representant til Eurovision Song Contest 2018 i Lisboa i mai 2018.

11. mars ble det klart at hun kom til å delta med sangen «Toy», og bidraget ble øyeblikkelig spillselskapenes favoritt til å vinne konkurransen. Frem mot konkurransen beholdt hun favorittstemplet, men i dagene før finalen lørdag 12. mai, lå hun på andreplass på bettinglistene, bak Kypros' Eleni Foureira med «Fuego».

Israel kvalifiserte seg til finalen etter å ha vunnet semifinale 1, og i finalen vant hun til slutt avstemningen med 529 poeng – 317 fra seerne og 212 poeng fra juryene. Dette var Israels fjerde seier i konkurransen.

## Diskografi

### Singler

## Referanser


## Eksterne lenker
* 
* 
* 
*
Netta (andre betydninger)

'''Netta''' er en slekt dykkender i andefamilien.

**Netta** kan også henvise til:
* *Netta –* enkel form for nettball
* Netta (elv) i nordøstre Polen
* Netta (landsby), nær Augustów i nordøstre Polen
* Netta Barzilai, israelsk sanger
* Johnetta «Netta» Elzie, amerikansk borgerrettsaktivist
Befouled

**Befouled** er et death metal-band fra Østfold, dannet i 2015. Navnet er tatt fra spillet *[[World of Warcraft]]* (2015), der det er navnet på en trylleformel.

Bandet har spilt på blant annet Inferno Festivalen 2017 på Vulkan Arena, og i 2024 på Rock In. I 2025 markerte de 10-årsjubileum med å spille på Spetakkelfestivalen i Larvik.

I 2015 ble det gjort noen endringer, da vokalisten Jørgen Nilssen sluttet, og ble erstattet av . 

I 2018 sluttet Thomas Eriksen for å fokusere fullt på sitt eget band Mork. Befouled fikk da med seg Bjørn Berserk Undrum Pettersen (Dauden, Cultist).

Henning Haugen har vært programleder i podcasten Hel Prekær Metal siden desember 2022.

## Diskografi
*2015: *Old Broken Bones* (CD, utgitt på egen label 2015) 
*2017: *Old Broken Bones* (MC, utgitt av Snake Oil Kassett forlag)
*2018: *Refuse to Rot* (CD, MC utgitt av Great Dane Records)
*2022: *Denying Pulse* (LP, CD utgitt på eget label)

## Medlemmer

### Nåværende
*, trommer
*, vokal 2016–
*Bjørn Undrum Pettersen (aka Berserk), gitar (live-medlem) 2018–
*, gitar (live-medlem)
*, bass (live-medlem)

### Tidligere
*, vokal 2015–2016
*Thomas Eriksen, gitar (live-medlem) 2015–2018

## Referanser


## Eksterne lenker
* https://www.facebook.com/befouled/
*
Trygve Ingebretsen

**Trygve Ingebretsen** (født 6. oktober 1907 i Kristiania, forsvunnet og antatt død 25. juli 1990) var en norsk idrettsutøver. Han konkurrerte for Vålerengens Idrettsforening (VIF) på høyt nivå i fotball, skiidrett og orientering.

Totalt fikk Ingebretsen ca. 60 skipremier på slutten av 1920- og i begynnelsen av 1930-årene, flere av disse var i landsrenn. Han vant også mange løp i orientering, og var på Oslos bylag. Senere var han aktiv i VIF-miljøet som ski-oppmann og medlem av orienteringsutvalget. Ingebretsen ble tildelt Vålerengens Idrettsforenings fortjenstmedalje i 1938.

På VIFs fotballag spilte Ingebretsen som løper (angrepsspiller). Han ble først Oslomester klasse A med VIF i 1927, og deretter fulgte tre nye Oslomesterskap i 1932, 1933 og 1934. Ingebretsen fikk totalt 11 sesonger på fotballbanen for Vålerenga, og hans elegante spillestil gjorde at han fikk tilnavnet «Kremen».

Ingebretsen var demenssyk på sine eldre dager, og forsvant fra Diakonhjemmet sykehus 25. juli 1990. Han ble aldri funnet, men ble erklært død ved dødsformodningsdom året etter.

Trygve Ingebretsen var far til musikeren Trond Ingebretsen, og hans kjente sang «Vålerenga kjerke» er skrevet som en hyllest til faren. Trygve Ingebretsen og VIF-laget på hans tid (med spillere som Henry «Tippen» Johansen og Birger «Tuben» Sørensen) hylles også i Trond Ingebretsen-sangen «Fra Store Stå på Bislett» (1995).

## Referanser
Kevin McKee

**Kevin McKee** (født 11. februar 1990 i Davenport i Iowa) er en kjelkehockeyspiller fra USA. Han har to paralympiske gullmedaljer i kjelkehockey for USA, og to VM-gull.

## Bakgrunn
McKees funksjonshemming er medfødt, han er født med Kaudalt regresjonssyndrom (*sacral agenesis*). Dette betyr at nedre del av ryggraden ikke er helt utviklet. Han begynte med kjelkehockey i 2000, og debuterte for USAs landslag i 2010.

## Idrettskarriere
Han deltok i to World Sledge Hockey Challenge-turneringer i 2011, der USA kom på tredjeplass. Han deltok også i World Sledge Hockey Challenge 2012, der USA vant.

VM i kjelkehockey 2012 ble arrangert på Hamar i Norge, og USA vant dette mesterskapet etter seier 5–1 over Sør-Korea i finalen. Året etter kom USA på andreplass i VM i kjelkehockey 2013, der de tapte finalen 0–1 mot Canada. USA kom også på andreplass i World Sledge Hockey Challenge 2013.

McKee deltok i sine første paralympiske leker i 2014, og USAs lag vant kjelkehockey under Paralympiske vinterleker 2014. Han deltok i tre av kampene i dette mesterskapet. Året etter deltok han i VM i kjelkehockey 2015, der USA vant finalen 3–0 over Canada, og han vant dermed sitt andre VM-gull. De vant også World Sledge Hockey Challenge 2015, som ble arrangert i Buffalo i New York.

USA vant begge World Sledge Hockey Challenge-turneringene i 2016, og de vant også Stillehavsmesterskapet i kjelkehockey (IPC Pan-Pacific Championship) i 2016. USA fikk sølv i VM i kjelkehockey 2017, og vant World Sledge Hockey Challenge 2017.

I 2018 deltok han i Turin Para Ice Hockey International Tournament, som USA vant. Han representerte USA under Paralympiske vinterleker 2018 i Pyeongchang. USA vant der finalen 2–1 over Canada.

## Referanser


## Eksterne lenker
* Biografi hos IPC
* Profil hos Team USA
* Profil hos Team USA Hockey
* Profil hos Pyeongchang 2018  (PL 2018)
En nedtegnelse om buddhistisk praksis sendt hjem fra det sørlige hav

***En nedtegnelse om buddhistisk praksis sendt hjem fra det sørlige hav***  () er en buddhistisk reiseskildring av den Tang-kinesiske munken Yiying som er en beskrivelse av hans 25 årige opphold i India og Srivijaya mellom årene 671 og 695 e.Kr. Tittelen har også blitt oversatt som ***Nedtegnelser om den Indre Lov sendt hjem fra det sørlige hav*** og forskjellige andre titler.

En oversettelse til engelsk ble først gitt i *A record of the Buddhist religion as practised in India and the Malay Archipelago* av Junjiro Takakusu i 1896.

## Referanser
Den transadriatiske rørledningen

**Den transadriatiske rørledningen** (engelsk: *Trans Adriatic Pipeline*, TAP) er en naturgassrørledning som skal frakte naturgass fra Shah Deniz i Aserbajdsjan til Hellas, Albania og videre over Adriaterhavet til Italia. Avtalen om å bygge og operere rørledningen mellom den sveitsiske energigruppen Axpo og det norske energiselskapet Statoil ble undertegnet 13. februar 2008. I 2010 deltok det tyske energiselskapet E.ON i virksomhet. Prosjektet er kostnadsberegnet til cirka 4.5 milliarder euro. Den europeiske bank for gjenoppbygning og utvikling vurderte 1.5 milliarder dollar i lån til den transadriatiske rørledningen. Dessuten stemte Den europeiske investeringsbank også 1.5 milliarder euro til støtte for rørledningen 6. februar 2018. Det er planlegt at rørledningen skal være i full drift i 2020.

## Rute
Den 878 kilometer lange rørledningen vil frakte naturgass gjennom flere land, blant annet Hellas og Albania. Rørledningen har en lengde omkring på 550 kilometer i Hellas, der den begynner i Kipoi ved grensen til Tyrkia. 250 kilometer av ledningen skal løpe gjennom Albania fra hvor den begynner i Korça, nær grensen til Hellas. I Albania skal en del av rørledningen legges omtrent 37 kilometer offshore. Rørledningen går over Adriaterhavet fra Albania til Italia i en lengde på rundt 105 kilometer. I Italia går rørledningen omtrent 25 kilometer i havet og 8 kilometer på land.

## Eierandeler
I begynnelsen av prosjektet hadde AXPO en eierandelen på 42,5 %, Statoil 42,5 % og E.ON 15%. Senere er eierforholdene endret til:
* BP (20%)
* SOCAR (20%)
* Snam (20%)
* Fluxys (19%)
* Enagás (16%)
* Axpo (5%)

## Trans Adriatic Pipeline (TAP) AG
The Trans Adriatic Pipeline (TAP) AG er et selskap som ble etablert for å planlegge, utvikle og bygge den transadriatiske rørledningen. Hovedkvarter av TAP ligger i Baar Sveits og har flere kontorene i Hellas, Albania og Italia. De er ansvarlig for infrastrukturen av gasstransport fra den gresk-tyrkiske grensen til sør-Italia.

TAP AG skal utelukkende frakte gass, men ikke være involvert i salg eller eierskap. Selskapet beskjeftiger omkring to hundre gass- og oljespesialister fra flere land i tillegg til hundrevis av eksperter innenfor andre felt.

## Referanser
Śīlabhadra

**Śīlabhadra** (sanskrit; tradisjonell kinesisk:戒賢, pinyin: *Jièxián*) (født 529, død 645) var en buddhistisk munk og filosof. Han er best kjent for å være en abbed ved klosteret Nalanda i India, og for å være en ekspert innenfor skolen Yogācāra, og for å være den personlige tutor for den kinesiske buddhistmunken Xuánzàng.

## Referanser
Offshore Heavy Transport

**Offshore Heavy Transport AS** er et norsk rederi, med hovedkontor i Oslo. Rederiet har spesialisert seg på å frakte svært tunge laster (opp til 40 tusen tonn) og har pr 2018 fem tungløftfartøy for dette.

## Bakgrunn

Rederiet ble kjent da et tungløftskip det på den tiden eide, «Blue Marlin», fraktet den skadede jageren USS «Cole» fra Jemen til USA høsten 2000. Offshore Heavy Transport ble slått sammen med tungløftrederiet Dockwise i 2001, men Dockwise ble skilt ut og solgt til et investeringsfirma i 2006.

I 2016 fraktet et av rederiets skip oljeriggen «Transocean Winner», den hadde gått på grunn ved Hebridene, og ble hentet fra havaristedet av tungløftskipet «Hawk».

## Referanser


## Eksterne lenker
*
Model European Union Strasbourg

**Model European Union Strasbourg** er et internasjonalt politisk arrangement som finner sted i Europaparlamentet i Strasbourg hvert år.

Dette er trolig Europas største politiske verksted hvor de dyktigste ungdomspolitikerne fra hvert av EU/EØS-landene møtes for å forhandle, debattere og skape politikk for Den europeiske union.

Det regnes som et svært krevende arrangement og ungdomspolitikerne blir skolert i tunge politiske og praktiske temaer.

Deltakerne blir blant annet skolert i:
* Mediehåndtering
* Debatter
* Håndtering av nasjonale kriser
* Krigsforhandlinger
* Klimaspørsmål
* Forholdet til allierte nasjoner
* Generelt politisk samarbeid
* Forholdet mellom parlament og regjering 
* Politiske forandringer for fremtiden og generell skolering i statsvitenskap

Det er ikke uvanlig at deltakerne får prøve ut ulike politiske verv som blant annet EU-kommissær, statsråd/minister, parlamentariker/representant og lobbyist i sitt interne opplegg.

Det er Europeisk Ungdom Norge som gjennomfører nominasjon og innstiller til kandidater til MEU.

Den norske delegasjonen til MEU 2019-2022:
* Knut André Sande (Rogaland) (Leder for Europeisk Ungdom Norge) (Norges EU-Representant nr.1, samt MEUs Visepresident/Høykommissær)
* Jens Koning (Troms) (Norges EU-Representant nr.2)
* Sander Vestby (Oppland) (Norges EU-Representant nr.3, samt MEUs Utenriks- og Forsvarskommissær)
* Marte Haugen (Oslo) (Norges EU-Representant nr.4)
* Håvard Rørtveit (Rogaland) (Norges EU-Representant nr.5)

http://www.meu-strasbourg.org
https://europa.eu/youth/eu/article/50/2438_no?language=lv
Brody Roybal

**Brody Roybal** (født 25. mai 1998 i Melrose Park i Illinois) er en kjelkehockeyspiller fra USA. Han har to paralympiske gullmedaljer i kjelkehockey for USA, og et VM-gull. 

## Bakgrunn
Roybals funksjonshemming er medfødt; han er født uten begge bein. han mangler hele foten, fra og med lårbeinet. Han begynte med kjelkehockey i 2006, og debuterte for USAs landslag i 2013.

## Idrettskarriere
Han deltok i World Sledge Hockey Challenge 2013, der USA kom også på andreplass. Roybal deltok i sine første paralympiske leker i 2014, og USAs lag vant kjelkehockey under Paralympiske vinterleker 2014. Han scoret to mål på de fem kampene i dette mesterskapet, og var med sine 15 år USAs yngste deltaker i disse lekene. 

VM i kjelkehockey 2015 ble arrangert i Buffalo i USA, og USA vant mesterskapet etter at de slo Canada 3-0 i finalen. USA vant også World Sledge Hockey Challenge 2015. USA vant begge World Sledge Hockey Challenge-turneringene i 2016, og de vant også Stillehavsmesterskapet i kjelkehockey (IPC Pan-Pacific Championship) i 2016. USA fikk sølv i VM i kjelkehockey 2017, og vant World Sledge Hockey Challenge 2017. 

I 2018 deltok han i Turin Para Ice Hockey International Tournament, som USA vant. Han ble turneringens mestscorende, med ti mål. Han representerte USA under Paralympiske vinterleker 2018 i Pyeongchang. USA vant der finalen 2-1 over Canada.

## Referanser


## Eksterne lenker
* Biografi hos IPC
* Profil hos Team USA
* Profil hos Team USA Hockey
* Profil hos Pyeongchang 2018  (PL 2018)
VM i luftvåpen 1979

**VM i luftvåpen 1979** (verdensmesterskapet i skyting) ble arrangert i Seoul i Sør-Korea i 1979.

## Medaljetabell

## Referanser
Blue Moon (sang)

**«Blue Moon»** er en amerikansk populærmusikk-sang skrevet av Richard Rodgers (melodi) og Lorenz Hart (tekst).

## «Prayer (Oh Lord, make me a movie star)»
Rodgers og Hart underskrev en kontrakt med Metro-Goldwyn-Mayer i mai 1933. De ble snart engasjert til å skrive sanger til filmen *[[Hollywood Party]]*, som skulle ha flere av selskapets toppskuespillere i hovedrollene. Rodgers erindret: *«Én av våre idéer var å inkludere en scene hvor [[Jean Harlow]] blir vist som en uskyldig ung pike som sier, eller rettere sagt synger, sine bønner. Hvordan sekvensen skulle passe inn i filmen hadde jeg ikke den ringeste anelse om, men hensikten var å uttrykke Harlows overveldende ambisjon om  å bli en filmstjerne ('Oh Lord, if you're not busy up there/I ask for help with a prayer/So please don't give me the air . . .')»*  Sangen ble ikke spilt inn og heller ikke ble filmen utgitt.). MGM-sang nr. 225 «Prayer (Oh Lord, make me a movie star)», datert 14. juni 1933, ble registrert for copyright som et upublisert verk 10. juli 1933.

## «It's Just That Kind of Play»
Hart skrev en ny tekst til melodien for å lage tittelsangen til filmen *[[Manhattan Melodrama]]* fra 1934: *«Act One:/You gulp your coffee and run/Into the subway you crowd/Don’t breathe, it isn’t allowed»*. Sangen, som fikk tittelen «It's Just That Kind of Play», ble redigert bort fra filmen før den ble utgitt og registrert for copyright som et upublisert verk 30. mars 1934.

## «The Bad in Every Man»
Selskapet spurte deretter om et nattklubbnummer til samme film. Rodgers likte fortsatt melodien så Hart skrev en tredje tekst: «The Bad in Every Man» (*«Oh, Lord . . . /I could be good to a lover/But then I always discover/The bad in ev’ry man»*). Den ble sunget av Shirley Ross. Sangen, som også ble utgitt på noter, ble ingen hit.

## Den endelige versjonen
Etter at filmen ble utgitt bestemte Jack Robbins, som var sjefen for MGMs noteforlag, at sangen var egnet for kommersiell utgivelse, men at den trengte en mer romantisk tekst og en mer slagferdig tittel. Hart var i begynnelsen motvillig til å skrive enda en tekst, men ble overtalt
 Resultatet ble *«Blue moon/you saw me standing alone/without a dream in my heart/without a love of my own»*.

Det var opprinnelig et introduserende vers (en vanlig teknikk som ble brukt av låtskrivere i 1920- og 1930-årene), som kommer før sangens første refreng. Eric Clapton og Rod Stewart hadde det med i deres versjon av sangen  på CD-platen ** fra 2004. Den siste linjen i dette ekstra verset er: *«Life was a bitter cup for the saddest of all men»*.

## Coverversjoner
Mange artister har gjort coverversjoner av «Blue Moon», som for eksempel Billy Eckstine, Elvis Presley, Frank Sinatra og doo wop-gruppa The Marcels.

## Referanser
Hôtel du Châtelet

**Hôtel du Châtelet** er et hôtel particulier i Paris. Dets adresse er rue de Grenelle 127 i det 7. arrondissement. Bygningen er nå tilhold for Arbeidsministeriet og er arbeidsministerens offisielle residens.

## Historie
Det ble kommisjonert fra Mathurin Cherpitel i 1770 av hertugen av Châtelet og stod ferdig i 1776. Etter at hertugen ble giljotinert i 1793 ble huset innskrevet som sivilt gods, og det var fra 1796 til 1807 hovedsete for École nationale des ponts et chaussées. 

Fra 1807 til 1830 var det tilknyttet det keiserlige - så det kongelige - hushold. Fra 1830 til 1849 var det Det osmanske rikes ambassade, og så den østerrikske ambassade. I 1849 tilbød Napoleon IIIs regjering bygningen til erkebiskopen av Paris (hans palass var brent ned i 1831), etter at staten hadde renovert det. Fra 1849 til 1905 var bygningens hoveddel erkebiskopens residens. 

Etter skillet mellom stat og kirke i 1905 tok staten til seg bygningen igjen, og gjorde den i 1907 til sete for det som den gang het Ministeriet for arbeid og sosial velferd. Etter restaurering i 1908 flyttet ministeriet inn. I 1968 ble Grenelle-avtalene undertegnet her.

## Referanser
VM i luftvåpen 1981

**VM i luftvåpen 1981** (verdensmesterskapet i skyting) ble arrangert i Santo Domingo i Den dominikanske republikk i 1981.

## Medaljetabell

## Referanser
Dischidia

***Dischidia*** er ei planteslekt i gravmyrtfamilien.

Artene er epifyttiske eller steinlevende urter. Stengel og greiner er kjøttfulle, og de klatrer som regel ved hjelp av luftrøtter. Bladene sitter motsatt eller 3-4 sammen i en krans. De små blomstene sitter flere sammen. Frukten er en belgkapsel.

De fleste artene har et mutalistisk forhold til maur. De vokser over maurkolonier, og mange har spesialiserte blader som maur kan leve under. Til gjengjeld beskytter mauren planten og etterlater næringsstoffer.

De omtrent 80 artene er utbredt i tropiske og subtropiske deler av Asia og Oseania fra India og Sør-Kina til Australia, Ny-Guinea og stillehavsøyene. Av og til brukes noen arter som potteplanter, men de krever høy luftfuktighet og konstant varme.

## Litteratur
* 
* 
* 

## Eksterne lenker

*
Vihara

**Vihāra** (sanskrit; devanagari: विहार) er generelt sett et navn på et buddhistisk kloster for munker. Begrepet er gammelt og i tidlige sanskrit og pali tekster, var det navnet på et arrangement i rom eller fasilitieter for glede og underholdning. Begrepet utviklet seg til et konsept innenfor arkitektur som refererer til et levende kvartal for munker med en delt åpen plass, spesielt innenfor buddhismen. Begrepet er også funnet i Ajivika, hinduistisk og jainistisk klosterlitteratur, og refererer vanligvis til et midlertidig tilfluktsted for vandrende munker eller nonner under de årlige indiske monsumene.

## Referanser
Fylkesvei 6623

**Fylkesvei 6623 (Fv6623)** går mellom Morken og Laugen i Skaun.

Før Trøndelag fylke ble opprettet 1. januar 2018 var veien del av fylkesvei 470 (Sør-Trøndelag) sammen med fylkesvei 6488. 

## Kommuner og knutepunkter

## Eksterne lenker
* Vegvesenets vegkart 
* 
*
John Lennon/Plastic Ono Band

**John Lennon/Plastic Ono Band** er det andre albumet til Plastic Ono Band, en tilfelig sammensatt gruppe mennesker sentrert rundt John Lennon og Yoko Ono. Det omtales også som det første solo-studioalbumet til John Lennon, da de tre første var samarbeidsplater med Yoko Ono og det fjerde var en live-plate. Dette var også det første kommersielle albumet med nye tekster John Lennon ga ut etter at The Beatles offisielt brøt opp. Samtidig som dette albumet ble innspilt, spilte Yoko Ono inn sitt album * Yoko Ono/Plastic Ono Band*. 

Albumet kom kort tid etter at John Lennon hadde hatt stor suksess med sin tredje single, «Instant Karma!». Mellom The Beatles' brudd og albumet hadde Lennon jobbet seg gjennom såkalt primalteori, der han hadde bearbeidet sine indre demoner, deriblant forholdet til foreldrene, The Beatles og åndelighet. Denne teknikken er særlig merkbar i sangene «Mother», «Isolation» og «Remember». «I Found Out» handler om avgudsdyrkelsen han holdt på med på 60-tallet, og en bekreftelse at han var fri for illusjoner. «Working Class Hero» var oppgjøret mot arbeiderklassen som ble presset inn i middelklasseverdier. Det er blitt kommentert at av de fire beatlene, var Lennon den eneste som kunne plasseres trygt i en middelklassebakgrunn. «Look at Me» var opprinnelig skrevet under The Beatles' opphold i Rishikesh, men ble også bruke i en bearbeidelse av situasjonen han hadde havnet i etter oppløsningen av The Beatles. Sangen «God» er en mer komplisert sang. Den begynner med at han kommenterer sin forståelse av den katolske gudsforståelsen: «God is a concept by which we can measure our pain», en forlengelse av en kommentar fra Beatles-sangen «Girl», der han synger at «Was she told when she was young that pain would lead to pleasure?». Etter dette synger Lennon om det han ikke lenger tror på, som inkluderer Elvis Presley, I Ching, Bibelen, Adolf Hitler, Buddha, mantra, Bhagavadgita, Bob Dylan (han sier Zimmerman, Dylans egentlige etternavn) og til slutt The Beatles. Fra nå av er det bare Yoko og han. I andre vers fortsetter han å distansere seg fra The Beatles ved å opplyse at han ikke lenger er en drømmevever eller en «hvalross», han er bare seg selv. De tre sangene som er mer optimistiske i natur er «Hold on» (om ikke å gi opp), «Love» (om kjærligheten til Yoko)

Albumet nådde ellevteplass i Storbritannia og sjette i USA.

## Referanser


## Eksterne lenker
*
Birger Sørensen

**Birger Thorvald Sørensen** (født 20. desember 1908 i Kristiania, død 11. august 1999) var en norsk fotballspiller og -trener, kjent fra Vålerengens Idrettsforening.

Sørensen hadde hatt tilnavnet «Tuben» siden guttedagene, da han fikk slengt etter seg av en misfornøyd lagkamerat at han «ligna på en Stomatol-tube, breiere over ræva enn over skuldra!». «Tuben» Sørensen spilte for VIF i 14 sesonger fra 1927 til 1940, og ble Oslomester med klubben tre ganger, i 1932, 1933 og 1934. Mange av sesongene var han lagkaptein, og han spilte også de fleste sesongene sammen med de yngre brødrene Ragnar («Ranger'n») og Arne («Lørja»). Etter den aktive karrieren på toppnivå tok slutt ble Ragnar Sørensen lagleder for VIFs juniorlag i fotball, og trente dermed fremtidige VIF-storspillere som Terje «Henger'n» Hellerud, Einar Bruno Larsen og Leif Eriksen.

Sørensen hadde arbeiderbakgrunn, men valgte å forbli i VIF etter at Arbeidernes Idrettsforbund (AIF) brøt med den borgerlige idrettsbevegelsen. Dette var kontroversielt på arbeidsplassen hans, der arbeidskameratene nektet å sitte med ham i matpausene, og slang ord som «klasseforræder» og «sosialfascist» etter ham. Likevel var kjærligheten til Vålerenga såpass stor at han aldri meldte overgang til en av AIF-klubbene i nabolaget. Politikken gjorde imidlertid at Sørensen ble tvunget til å meldte forfall til en turné med Oslos bylag til Nazi-Tyskland i 1934; fagforeningsformannen på Sørensen arbeidsplass gjorde det klart at han ville miste jobben om han dro, og Sørensen hadde ikke annet valg enn å droppe turen.

Birger Sørensen var tildelt Kongens fortjenstmedalje, VIFs medalje, Oslos idrettskrets diplom og Deltagermedaljen.

## Referanser
Jesu fem sårmerker

**Jesu fem sårmerker** er en katolsk andakt knyttet til Kristi lidelse og død på korset, og tildels til dåp og nattverd; det er også et motiv i kristen kunst.

Til Jesu fem sårmerker regner man de to sår i håndflatene eller håndleddene, to sår på føttene og ett sår i siden. Disse stammer alle fra korsfestelsen, de fire første fra naglene, og såret i siden fra lansen som ble stukket i Jesu side for å forsikre seg om at Han var død.

I middelalderen, særlig i forbindelse med korstogene og valfarter til Det hellige land ble det populært å meditere over Jesu lidelse. Dette synliggjøres i Jerusalemskorset, som var korsfarernes merke fremfor noe. Det består av fem kors, som hver representerer et av de fem sårmerker. St. Bernhard av Clairvaux og St. Frans av Assisi var store tilhengere av andakten til de hellige fem sår, og bidro sterkt til å gjøre den populær.

Også andre middelalderhelgener holdt meget av fromheten til de hellige sår, blant annet St. Thomas à Kempis, Den hellige Klara, Sta. Birgitta og St. Gjertrud. De to sistnevnte skal ha fått åpenbaringer om at Kristus led under nesten 5500 sår under korsfestelsen, i hovedsak fra tornekronen og hudflettingen. Det ble derfor vanlig i Tyskland på 1300-tallet å be 15 Fadervår hver dag (tilsammen 5475 på ett år) som en «oppreisning» for disse sårene, en skikk som ble fremmet av Sta. Birgitta.

I 1761 fremmet St. Alphonso Maria de Liguori, grunnleggeren av redemptoristordenen en fromhetsøvelse kalt «Den korsfestede Jesu fem sårs rosenkrans». I 1821 utviklet også pasjonistene en slik rosenkransbønn til de hellige fem sår, som bestod av 5 x 5 Ære være til minne om Kristi sår, og 1 x 5 Ave Maria til minne om jomfru Marias sorg i forbindelse med hennes Sønns lidelse. Den franske nonnen Marie Martha Chambon skal ha fått overlevert en rosenkransbønn til De fem sårmerker i en åpenbaring. Den ble godkjent for universell bruk i Kirken i 1924.
Liste over presidentene for Namibias nasjonalforsamling

**Presidenten for Namibias nasjonalforsamling** er leder for underhuset i Namibias parlament.
 
Valgene 4. og 8. desember 1978 var de første med allmenn stemmerett (Alle de tidligere valgene var kun forbeholdt hvite). De ble utført uten FNs tilsyn og trosset generalforsamlingens anerkjennelse av SWAPO som «den eneste representanten for Namibias befolkning». SWAPO boikottet valgene. FN erklærte dem som ugyldige. 

Nasjonalforsamlingen etterfulgte Sørvest-Afrikas lovgivende forsamling, som kun var for hvite. Blant dens presidenter kan nevnes J.A. Nel og E.T. Meyer.

## Kilder
*
*
Kumaragupta III

**Kumaragupta III** var en senere keiser av Guptariket. Han etterfulgte sin far Narasimhagupta Baladitya i året 530 e.Kr.

Hans sølv-kobber segl ble oppdaget i Bhitari (Ghazipur, Uttar Pradesh) i 1889, som nevner navnene på hans far Narasimhagupta og bestefar Purugupta. Et leirsegl av han ble oppdaget i Nalanda, som også nevner hans far og bestefar.

Nalanda leirsegl av Kumaragupta III nevner Purugupta som Kumaragupta I's sønn av hans dronning Anantadevi.

Guptariket gikk nedover under styret av han og senere konger. Han ble etterfulgt av sin sønn Vishnugupta.

## Referanser
Sthaviravāda

**Sthaviravāda** eller **sthavira nikāya** (sanskrit: «sekten til de eldre»; tradisjonell kinesisk: 上座部 eller 上坐部, pinyin: *shàngzuò bù*) var en av de tidlige buddhistiske skolene.

På kinesisk var den også kjent som  *tāpílíyǔ bù* (他毘梨與部), *sùdé* (宿德, «eldre virtuose munker»), *lǎosù* (老宿, «lenge disiplinerte»), *tāpílì*  (他毘利) og *tǐpílü bù* (體毘履部) og *xītābìluóluǒ níjiāyé* (悉他陛攞尼迦耶).

Etterfølgerne til sthaviras fortsatte å være aktive på Sri Lanka, Myanmar, Thailand og Cambodia.

Skolen theravāda på Sri Lanka og Sørøst-Asia er etterfølgere av sthavira nikāya.

## Det andre buddhistiske konsil
Skolen utviklet seg i India i århundret etter Buddhas bortgang. Navnet på skolen betydde at dette var en skole med konservative tendenser. Den var et forsøk på å bevare de opprinnelige lærdommene til Buddha.

Sthaviravāda skilte seg ut fra mahāsāṃghika under regjeringstiden til keiser Aśoka (304–232 f.Kr.). I begynnelsen var ikke dette to forskjellige skoler. De representerte bare de eldre og yngre disiplene til Buddha.

Splittelsen mellom sthavira nikāya og mahāsāṃghika fant sted under det andre buddhistiske konsil. Det førte til det første skisme i det buddhistiske munke- og nonnefellesskapet (sangha).

One of the earliest schools of Buddhism that developed in India during the century subsequent to the passing away of the Buddha, initially distinguished from the Mahāsāṃghika 大衆部. It is said that a century later under Mahādeva 大天 a difference of opinion arose regarding interpretations of the Vinaya 律

Mahādeva (大天, *Dàtiān*) skal ha provosert frem dette skisme gjennom sine «fem teser».

* Arhater kan villede hverandre

The schism was provoked by his five 'theses' (1–4 cited from Silk, 14–15):

Arhats are still subject to ignorance (despite their awakened state);
Arhats are subject to doubt;
Arhats can be taught by others (and are therefore not omniscient);
[various forms, all revolving around the notion that] it is [somehow] permissible or good to say "Oh, the suffering!" [etc.] In the Sanlun xuanyi this fifth item is explained as the assertion that the attainment of the Noble Way (enlightenment) can be expressed in language. See T 1852.45.8c11.

## Referanser




## Kilder
* 
* 
*
Kari Bay Haugen

**Kari Bay Haugen** (1937–2018) var en norsk journalist og programleder som var ansatt i NRK i over 40 år. Hun jobbet primært i radio.

Haugen var oppvokst på Hamar, tok examen artium ved Hamar katedralskole i 1955 og deretter jobb som journalist i Hamar Stiftstidende. Etter videre studier ved Journalistakademiet ble hun ansatt i VG rundt 1957.

Tidlig i 1970-årene jobben hun frilans med blant annet kåseri i *[[Reiseradioen]]*. Hun fikk i 1972 fast jobb, først stasjonert hos Opplandsradioen på Lillehammer. Etter å ha vikariert litt for *[[Nitimen]]*, startet hun i 1978 å jobbe med programmet *Lykkeboden*, som en del av NRKs underholdningsavdeling, men fra Lillehammer-kontoret.

Senere jobbet hun i Oslo i NRKs underholdningsavdeling, og var med Richard Herrmann og andre med på å bygge opp den nye radiokanalen P2 i 1980-årene. I 1984–1985 laget hun 35 episoder av *Du verden, for en natur* med Rolf Kirkvaag. Fra 1987 jobbet hun med programmet *[[Søndagsposten]]* med blant andre Erik Bye. I 1990 var hun tilbake i P1, fra 1993 i *Naturens verden*. Hun var også programleder i *[[Norge Rundt]]*.

I 1993 fikk hun Eidsvold Værks skogpris, og i 2006 mottok hun Den norske friluftslivprisen. I 2007 pensjonerte hun seg, og i 2015 ble hun æresmedlem i Norsk Bonde- og Småbrukarlag.

Hun bodde på gården Forr i Frya i Gudbrandsdalen, familiegården til ektemannen.

## Referanser
Pascal Dagnan-Bouveret

**Pascal Adolphe Jean Dagnan-Bouveret** opprinnelig etternavn **Dagnan** (født 7. januar 1852 i Paris, død 3. juli 1929 i Quincey i departementet Haute-Saône) var en fransk kunstner innenfor den naturalistiske retning.

## Liv og virke
### Bakgrunn
Han var sønn av skredderen Bernard Dagnan. Da faren i 1868 utvandret til Brasil, ble han hos sin morfar, Henry Bouveret. Denne til ære endret han senere sitt etternavn til *Dagnan-Bouveret*.

### Kunstnerutdannelse

Etter studier hos Jean-Léon Gérôme fant Dagnan-Bouveret sin egen retning og fremstilte scener fra de bretonske bønders liv. Hos i Gérômes atelier traff han også Jean Lecomte du Noüy, og han tok også klasser hos Alexandre Cabanel.

### Maler
Hans fremste arbeide, *En ulykke* (*Un accident*, 1880), ble prisbelønt. Blant hans øvrige verker kan fremheves *Prosesjon av bretonske bønder* og religiøse fremstillinger fra senere leveår, blant annet *Nattverden* (1896). E april 1888 reiste han på en studiekskursjon sammen med Louis-Auguste Girardot og Jules-Alexis Muenier til Tétouan i Nord-Afrika (Marokko).

I hans malerier merkes også innflytelse fra Jules Bastien-Lepage. Han var en av de første for å nyttiggjøre seg fotografier for å tilføre sine malerier større realisme. Dagnan-Bouveret malte også portretter.

Blant hans elever er den katalanske maler Jean Sala, den engelske Sara Page og den kinesiske maler Xu Beihong.

Han ble æret blant annet med at han den 27. oktober 1900 ble valgt til medlem av Académie des beaux-arts i Paris, og til æresmedlem (Hon. RA) av Royal Academy of Arts i London i 1908.

## Referanser


## Litteratur
* Gabriel P. Weisberg: *Against the Modern. Dagnan-Bouveret and the Transformation of the Academic Tradition*. University Press, New York 2002, ISBN 0-8135-3155-1 (Katalog der gleichnamigen Ausstellung, Dalesh Museum of Art, New York).

## Kilder
* *[[Svensk uppslagsbok]]*. Malmö 1931.
Josh Misiewicz

**Joshua «Josh» Misiewicz** (født 25. juni 1998 i Berwyn i Illinois) er en kjelkehockeyspiller fra USA. Han har én paralympisk gullmedalje i kjelkehockey for USA, og et VM-gull. 

## Bakgrunn
Misiewicz' funksjonshemming skyldes en skade han pådro seg da han tjenestegjorde for US Marines i Afghanistan i 2011. Han tråkket på en improvisert bombe da han var på patrulje, og mistet begge beina over kneet. Han begynte med kjelkehockey i 2011.

## Idrettskarriere
Han deltok i VM i kjelkehockey 2015, som ble arrangert i Buffalo i USA, og USA vant mesterskapet etter at de slo Canada 3-0 i finalen. USA vant også World Sledge Hockey Challenge 2015. USA vant også Stillehavsmesterskapet i kjelkehockey (IPC Pan-Pacific Championship) i 2016. USA vant World Sledge Hockey Challenge 2017. 

I 2018 deltok han i Turin Para Ice Hockey International Tournament, som USA vant. Han representerte USA under Paralympiske vinterleker 2018 i Pyeongchang. USA vant der finalen 2-1 over Canada.

## Referanser


## Eksterne lenker
* Biografi hos IPC
* Profil hos Team USA
* Profil hos Team USA Hockey
* Profil hos Pyeongchang 2018  (PL 2018)
Julelva

**Julelva** (nordsamisk: *Juovlajohka*, i øvre løp: *Fáhccabealjohka*) er ei elv i Tana kommune i Finnmark. Julelva har utspring på østsida av Hanglefjellet. Den renner først mot øst, før den snur mot sørvest og fortsetter ned Juladalen. Den renner gjennom bygda Austertana, og munner ut i  Store Leirpollen, en sidefjord til Tanafjorden. Julelva er 39,1 kilometer lang.

## Julelvvassdraget
Julelvvassdraget drenerer den sørvestligste delen av Varangerhalvøya. Foruten Julelva består vassdraget av fire større sideelver. Øverst i Juladalen mottar den Riidoveaijohka fra nord og Viercajohka fra sør, mens Basávžžejohka og Hanaelva, kommer inn fra sør lenger nede, i Austertana. Vassdraget har ingen innsjøer av betydning, og de få små vatnene som fins ligger alle høyt til fjells. Det er lite myr og våtmark i nedbørfeltet.

Klimaet er kjølig oseanisk til suboseanisk, og årsnedbøren er ca. 500&nbsp;mm, med nedbørmaksimum på ettersommeren og høsten. Berggrunnen består av sen-prekambrisk sandstein, tillitter og leirskifre. Landformene preges av høyfjell, platåer og daler, og alpine heiområder dekker ca. 2/3 av arealet. Dalene er skogrike og skogen består overveiende av bjørk.

I forbindelse med byggingen av Kongsfjord kraftverk ble øvre del av Julelva i 1952 overført mot nord til Kongsfjordvassdraget.

Det bor rundt 200 personer i området, hovedsakelig i bygda Austertana i nedre del av hoveddalen, hvor det er en rekke gårdsbruk. Riksvei 890 mellom Tana og Berlevåg krysser gjennom nedbørfeltet.

## Flomsikring og tilbakeføring
Fra ca 1950 og fram til 1980-årene ble det gjennomført flere store flom- og erosjonssikringsanlegg langs Julelva. Elvebreddene ble rettet ut til jevne svinger og sikret mot erosjon med steinfyllinger. Dette medførte at hastigheten på vannet steg og oppvekst- og gyteområder for sjørøye ble ødelagt. Fra 2012 er det gjennomført flere tiltak for å tilbakeføre vassdraget. Forbygninger har blitt fjernet eller flyttet og det er laget åpninger i forbygningene for å slippe strømmende vann inn på flommarkene bak. I tillegg er sideløp blitt gjenåpnet, terskler er justert og kulper har blitt gravd opp. Arbeidet er gjort på strekninger der ikke dyrka mark, bygninger, veier eller annen infrastruktur vil være truet, og det er utført arbeid både i hovedelva og sideelvene Hanaelva og Basávžžejohka.

Gjenopprettingen av de naturlige flommarkene vil føre til bedre forhold for sjørøya ved at vannhastigheten reduseres og oppvekstarealet økes. Sammen med de andre tiltakene vil dette føre til at røyebestanden i vassdraget tar seg opp igjen. Tilbakeføringen vil også bedre forholdene for den sårbare og rødlistede plantearten polarvalmue, som fikk ødelagt naturlige habitater etter utbyggingen av flomsikringsanleggene.

## Vern
Vassdraget ble i 1986 vernet mot videre kraftutbygging i Verneplan III for vassdrag. Det er to naturreservater i nedbørfeltet, Julelvdalen naturreservat i hoveddalen og Hanadalen naturreservat i Hanadalen.

## Referanser
A. F. Klaveness & Co

**A. F. Klaveness & Co.** var et norsk rederi. Det ble grunnlagt i 1799, og avsluttet sine shippingoperasjoner i 1996. Navnet lever imidlertid videre som et holdingselskap.

## Historie

Selskapet ble gunnlagt av Thor Klaveness (1767–1854) i Sandefjord i 1799. Navnet ble endret til *A. F. Klaveness* i 1869, da Anton Fredrik Klaveness (1839–1904) tok over driften. Da sønnen Anton Fredrik Klaveness (1874–1958) ble partner i 1898 ble navnet endret til A. F. Klaveness & Co*.

Hovedkvarteret ble flyttet til [[Lysaker]] i 1907. I 1933 ble et moderne kontorbygg tegnet av [[Magnus Poulsson]] oppført i Vollsveien 4.

A. F. Klaveness & Co var et av Norges største rederier etter [[første verdenskrig]]. Sammen med [[Fearnley & Eger]] dannet de Fern Line i 1925, som drev transport fra Mexicogolfen til Øst-Asia. I 1929 dannet de Klaveness Line, som drev transport fra den amerikanske vestkysten til Øst-Asia. De var også med på å starte [[Royal Viking Line]].

Etter en konkurs i 1983 opererte ikke selskapet lenger skip, og de gikk ut av [[Norges Rederiforbund]]. A. F. Klaveness & Co forsøkte å reetablere seg som rederi ved å kjøpe inn nye skip i 1989 og 1991, men disse ble solgt igjen i 1992 og 1996. Hovedkvarteret på Lysaker ble solgt i 1995. A. F. Klaveness & Co hadde igjen gått inn i Rederiforbundet i 1990, men medlemskapet opphørte på nytt i 2002.

Navnet *A. F. Klaveness & Co* ble videreført som et investeringsselskap basert i [[Haakon VIIs gate (Oslo)|Haakon VIIs gate]] 1 i Oslo. Selskapet byttet navn til Ekeberg Finans i 2007. Til samme tid tok imidlertid investeringsselskapet Klaveness Holding (grunnlagt 2001) over navnet *A. F. Klaveness & Co'', og ble morselskapet til Ekeberg Finans.

## Referanser
Prisolrør

**Husvannledninger** er alle ledninger eller rør som trengs for å transportere varmt og kaldt vann inne i byginger (inklusive armatur) og ledningene fra hovedvannledningen til bygningen.

I husinstallasjoner benyttes det rør utformet av flere forskjellige materialer avhengig av bruksområde, mekanisk påkjenning økonomi mv.. Rørsystemer må utføres slik at de ikke avgir giftige eller helsefarlige stoffer til vannet. I tillegg er det påkrevd en høy grad av korrosjonsbestandighet. Mest benyttet i hustinstallasjoner i dag er rør-i-rør system etter at dette ble innført i som krav i teknisk forskrift i 1995 (TEK10).

## Rørtyper
### Kobberrør
Kobberrør er mye brukt på grunn av god korrosjonsbestandighet og gode mekaniske egenskaper både i form av bestandighet og at de er lette å jobbe med. Kobberrør utvider seg med 0,0165mm/m per grad celsius oppvarming, det er derfor viktig å ta høyde for dette i montasjen av anlegg for å unngå tretthetsbrudd. Kobberrør forhandles i hovedsak som harde rør i heltrukne stangemner og i *halvharde* eller *glødde* rør.

Kobberør leveres også i forkrommet utgave som er en foretrukken løsning ved åpent anlegg av estetiske årsaker.

### Isolerte kobberrør
Isolerte kobberrør er en type mykglødet kobberrør med mantel av plast (som regel hvit celle-polyetelen). Rørene sammenkobles med myklodding, hardlodding, ved bruk av støttehylse kan også kompresjonskobling eller presskobling benyttes. Rørtypen ble mye brukt på 80-tallet og er fremdeles i bruk i dag, men rør-i-rør-systemer dominerer i dagens husinstallasjoner til skjult opplegg.

### Plastrør
Plast innbefatter en stor mengde materialer med forskjellige egenskaper. Mest benyttet i husinstallasjoner er PEX-rør som er laget av tverrbundet polyetylen. Det er denne rørtypen som benyttes i de fleste kommersielle rør-i-rør-systemer. Plastrør er svært hurtige å montere, veldig håndterbare, rimelige og har stabile mekaniske egenskaper. Videre er korrosjonsbestandigheten svært god og plasten har isolerende egenskaper.

### Galvaniserte stålrør
Galvaniserte stålrør har et belegg av sink utenpå, inni eller på begge sider av rørveggene. Dette er et tiltalt for å øke bestandigheten mot korrosjon. Galvaniserte stålrør tåler dårlig varmt vann.

## Referanser
9. divisjon fotball for menn 2018

**[[9. divisjon fotball for menn]] 2018** var det tiende og laveste nivået i norsk fotball 2018. Divisjonen bestod av tre avdelinger; to fra Akershus Fotballkrets og én fra Oslo Fotballkrets.

## Avdelingene
### [[Akershus Fotballkrets]]
#### Vår
*Øvre halvdel av begge våravdelingene dannet en opprykksavdeling i 9. divisjon, og nedre halvdel dannet en egen serie for høsten.*

;Akershus Fotballkrets I

;Akershus Fotballkrets II

#### Høst

;Akershus Fotballkrets I

;Akershus Fotballkrets II

### [[Oslo Fotballkrets]]

## Eksterne lenker
* 9. divisjon (Akershus) hos Norges Fotballforbund
* 9. divisjon (Oslo) hos Norges Fotballforbund